b'\n_START_ARTICLE_\nMandalay\n_START_SECTION_\nZemljopis\n_START_PARAGRAPH_\nSmje\xc5\xa1ten je u sredi\xc5\xa1njem dijelu dr\xc5\xbeave na obali rijeke Irrawaddy.\n_START_SECTION_\nPovijest\n_START_PARAGRAPH_\nGrad je novijeg postanka. Osnovan je 1857. godine. Ve\xc4\x87 1860. je postao glavnim gradom Burme. Status je zadr\xc5\xbeao do 1885. godine. U 19. stolje\xc4\x87u podignute su brojne pala\xc4\x8de (Mya Nan San Kyaw). U drugome svjetskom ratu stradao je u japanskim bombardiranjima 1942. i 1945. godine. 1958. je godine dobio sveu\xc4\x8dili\xc5\xa1te. U kratkom razdoblju svog postojanja postao je kulturno (muzej umjetnosti) i vjersko sredi\xc5\xa1te. Budisti imaju brojne samostane, hramove, pagode u gradu i okolici. Samo na brje\xc5\xbeuljku Mandalay (240 mnv) ima 729 manjih pagoda.\n_START_SECTION_\nGospodarstvo\n_START_PARAGRAPH_\nTurizam i trgovina. Industrija tekstila (svilene tkanine), strojogradnja (poljoprivredni strojevi), talionica bakra, preradba \xc4\x8daja, pivovara; izradba srebrnih i zlatnih predmeta. U okolici je plodno tlo na kojem se uzgaja ri\xc5\xbea i \xc4\x8daj.\n_START_SECTION_\nPromet\n_START_PARAGRAPH_\nVa\xc5\xbeno je prometno \xc4\x8dvori\xc5\xa1te, \xc5\xa1to se poklapa s ulogom va\xc5\xbenog turisti\xc4\x8dkog i trgova\xc4\x8dkog sredi\xc5\xa1ta. Rije\xc4\x8dna luka. Me\xc4\x91unarodna zra\xc4\x8dna luka Mandalay Chanmyathazi (ICAO: VYCZ) i Mandalay (ICAO: VYMD).\n_START_SECTION_\nStanovni\xc5\xa1tvo\n_START_PARAGRAPH_\n2014. godine u Mandalayu je \xc5\xbeivjelo 1 225 546 stanovnika.\n_START_SECTION_\nPopularna kultura\n_START_PARAGRAPH_\nVeliki hotel, kazino i konvencijski centar Mandalay Bay u Las Vegasu nazvan je po ovom gradu.'